ହାଡ଼ିବନ୍ଧୁ ମିର୍ଦ୍ଧା
ହାଡ଼ିବନ୍ଧୁ ମିର୍ଦ୍ଧା (୨ ଅପ୍ରେଲ ୧୯୪୧ - ୧ ମଇ ୨୦୧୪), ଏକାଧାରରେ ଜଣେ ସାହିତ୍ୟିକ, ଶିକ୍ଷାବିତ, ପ୍ରଶାସକ ଓ ସଂଗଠକ ଥିଲେ ।

ବୃତ୍ତିଗତ ଜୀବନ
ହାଡ଼ିବନ୍ଧୁ, ସମ୍ବଲପୁରର ଗଙ୍ଗାଧର ମେହେର ମହାବିଦ୍ୟାଳୟରେ ଏକ ଚତୁର୍ଥ ଶ୍ରେଣୀ କର୍ମଚାରୀ ଭାବରେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ୧୯୭୨ ମସିହାରେ, ଭବାନୀପାଟଣାର ସରକାରୀ ମହାବିଦ୍ୟାଳୟରେ ଅଧ୍ୟାପକ ଭାବରେ ନିଯୁକ୍ତି ପାଇଥିଲେ । ୧୯୭୭ରୁ ୧୯୯୨ ମସିହା ପର୍ଯ୍ୟନ୍ତ, ସମ୍ବଲପୁରର ଗଙ୍ଗାଧର ମେହେର ମହାବିଦ୍ୟାଳୟ, ସାନ୍ଧ୍ୟ ମହାବିଦ୍ୟାଳୟ ଓ ସୁନ୍ଦରଗଡ଼ ସରକାରୀ ମହାବିଦ୍ୟାଳୟରେ ଅଧ୍ୟାପନା କରି, ଛାତ୍ରଛାତ୍ରୀମାନଙ୍କ ପ୍ରିୟଭାଜନ ହୋଇପାରିଥିଲେ । ୧୯୯୬ରୁ ୧୯୯୯ ପର୍ଯ୍ୟନ୍ତ, ସେ ଓପିଏସସିର ସଦସ୍ୟ ଓ ୧୯୯୯-୨୦୦୨ ପର୍ଯ୍ୟନ୍ତ, ସେ  ଓପିଏସସିର ଅଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ୨୦୦୩ରେ ସେ ଅବସର ଗ୍ରହଣ କରିଥିଲେ । ସେ 'ଅଲ୍ ଓଡ଼ିଶା ଆଦିବାସୀ କଲଚରାଲ ଆସୋସିଏସନ'ର ପ୍ରତିଷ୍ଠାତା ସଭାପତି ଥିଲେ ।

ସାହିତ୍ୟ କୃତି
 ଫଗୁଣର ସଂଳାପ
 କରମା ପୂଜା ଓ ଆଦିବାସୀ ପରମ୍ପରା
 ଆଦିବାସୀ ଜୀବନର ପରମ୍ପରା
 ପଣ୍ଡିତ ରାଘବ ମିଶ୍ରଙ୍କ ଜୀବନୀ

ସମ୍ମାନ ଓ ପୁରସ୍କାର
 ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧନା, ୨୦୦୬
 ନୂଆଝରନ ସମ୍ମାନ
 ଆମ୍ବେଦକର ସମ୍ମାନ

ଆଧାର 

୧୯୪୧ ଜନ୍ମ
୨୦୧୪ ମୃତ୍ୟୁ
ଓଡ଼ିଶାର ଲୋକ
ଓଡ଼ିଆ ସାହିତ୍ୟିକ